Ο **Γυμναστικός Αθλητικός Σύλλογος Κομοτηνή** είναι ελληνικό αθλητικό σωματείο με έδρα δραστηριοτήτων του την πόλη της Κομοτηνής. Επίσημο έτος ίδρυσής του είναι το 1976 και χρώματά του το κόκκινο και το μπλε. Το επιφανέστερο τμήμα του είναι αυτό της καλαθοσφαίρισης, ανδρικής και γυναικείας, ωστόσο διατηρεί και τμήμα κολύμβησης. Παλαιότερα υπήρχαν και τμήματα στίβου, πετοσφαίρισης και ποδηλασίας.

Τμήμα ανδρικής καλαθοσφαίρισης
------------------------------

### Ιστορική αναδρομή

Ο Γ.Α.Σ. Κομοτηνή μετά την ίδρυσή του, το 1976, πέτυχε την άνοδό του για πρώτη φορά στη Β' Εθνική κατηγορία το 1979. Κατά την αγωνιστική περίοδο 1983–84 κατέκτησε το Πρωτάθλημα που διοργανώνει η Ε.ΚΑ.Σ.Α.ΜΑ.Θ.

Ορόσημο στη πορεία της ομάδας είναι η άνοδός της το 1986 στην Α2 Εθνική Κατηγορία, όπου και παρέμεινε για 10 συναπτά έτη.

Η αλλαγή της χιλιετίας βρήκε το σύλλογο να συμμετέχει στους αγώνες των ομίλων της Γ' Εθνικής Κατηγορίας. Την αγωνιστική περίοδο 1999-00 κατέλαβε την 5η θέση του τελικού βαθμολογικού πίνακα, ενώ την επόμενη χρονιά, 2000-01, τερμάτισε στην 3η θέση. Το τέλος της αγωνιστικής περιόδου 2001-02 βρήκε το σύλλογο της Κομοτηνής στην 5η θέση της βαθμολογίας, ενώ την περίοδο 2002-03 τερμάτισε μία θέση χαμηλότερα. Η αγωνιστική περίοδος 2003-04 είχε σαν κατάληξη μία ακόμη κατάληψη 5ης θέσης, ενώ την χρονιά 2004-05 η Κομοτηνή βρέθηκε στη 2η θέση με 19 νίκες και 7 ήττες, μόλις ένα βαθμό πίσω από το πρωτοπόρο Πανόραμα. Το αποτέλεσμα αυτό, ωστόσο, επέτρεψε την επιστροφή του συλλόγου στη Β' Εθνική Κατηγορία.

Την αγωνιστική περίοδο 2005-06 η ομάδα κατέλαβε τη 10η θέση στο μοναδικό όμιλο της Β' Εθνικής με ισάριθμες νίκες και ήττες. Την επόμενη χρονιά, 2006-07, η ομάδα βρέθηκε μία θέση χαμηλότερα στην τελική βαθμολογία, παραμένοντας εντούτοις στην κατηγορία. Την αγωνιστική περίοδο 2007-08 τερμάτισε στην 9η θέση, σε ασφαλή απόσταση από τη ζώνη του υποβιβασμού. Κατά την αγωνιστική περίοδο 2008-09 τερμάτισε στην 7η θέση της κατάταξης, η οποία και είναι η υψηλότερη των τελευταίων ετών. Στο πλαίσιο του θεσμού του Κυπέλλου Ελλάδος αποκλείστηκε κατά την 1η αγωνιστική της Α' Φάσης, γνωρίζοντας την ήττα με σκορ 59-84 από τον Α.Σ. Κολλεγίου ICBS. Η αγωνιστική κάμψη επήλθε την επόμενη χρονιά, 2009-10, οπότε και ο σύλλογος κατετάγη 14ος με αποτέλεσμα τον υποβιβασμό του. Στο πλαίσιο του θεσμού του Κυπέλλου Ελλάδος 2009-10 αποκλείστηκε κατά την 1η αγωνιστική της Α' Φάσης, όταν ηττήθηκε με σκορ 53-82 από τον Ηρακλή Θεσσαλονίκης.

Την περίοδο 2010-11, λαμβάνοντας πλέον μέρος στους ομίλους της Γ' Εθνικής, ο σύλλογος κατέλαβε την 3η θέση της τελικής βαθμολογικής κατάταξης με αξιόλογη συγκομιδή, 21 νίκες και 5 ήττες. Στον ίδιο όμιλο, την επόμενη χρονιά, 2011-12, τερμάτισε στην 5η θέση. Την περίοδο 2012-13 ολοκλήρωσε τις αγωνιστικές του υποχρεώσεις στην 6η θέση του βαθμολογικού πίνακα.

### Αγωνιστική περίοδος 2013-2014

Κατά την αγωνιστική περίοδο 2013-14, ο Γ.Α.Σ. Κομοτηνή διαγωνίστηκε στο Πρωτάθλημα της Γ' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον 2ο Όμιλο Βορρά. Έχοντας συγκεντρώσει 20 νίκες και 4 ήττες, κατέλαβε την 3η θέση της τελικής βαθμολογίας επιστρέφοντας βάσει προκήρυξης στο ίδιο Πρωτάθλημα το επόμενο φθινόπωρο. Ακολούθως διαγωνίστηκε σε αγώνα κατάταξης εναντίον του Α.Ο. Βόνιτσας, ομάδας που κατέκτησε την αντίστοιχη θέση του άλλου Ομίλου Βορρά, επικρατώντας με σκορ 63-82. Μετά τη δήλωση αδυναμίας συμμετοχής στο Πρωτάθλημα της Β' Εθνικής των Ικάρων Σερρών, η Ομοσπονδία παραχώρησε τη θέση τους εν τέλει στην ομάδα της Κομοτηνής.

Έδρα του συλλόγου είναι το Δ.Α.Κ. Κομοτηνής. Πρόεδρός του διοικητικού συμβουλίου είναι από τον Ιούλιο του 2014 ο Χρήστος Μαχαίρας και έφορος του τμήματος ο Θανάσης Καλαμάτας. Καθήκοντα προπονητή διατηρεί από τον Ιούνιο του 2013 ο Νεοκλής Λεμονίδης. Το ρόστερ της Κομοτηνής για την αγωνιστική περίοδο 2013-14 συνέθεσαν οι παρακάτω αθλητές:

  


| Αριθμός | Ονοματεπώνυμο | Ημερ. γενν. | Θέση | Ύψος | Εθνικότητα |
| --- | --- | --- | --- | --- | --- |
|    **Καλαθοσφαιριστές** |
|  | Χασάν Βελή |  | 4 | 1,96 |  |
|  | Χρήστος Γκαράκης |  | 3 | 1,92 |  |
|  | Λεωνίδας Διαμαντίδης |  | 1 | 1,84 |  |
|  | Κίμων Λεχούδης |  | 4 | 2,05 |  |
|  | Γιώργος Μακρής |  | 2 | 1,86 |  |
|  | Δημήτρης Μασλαρινός |  | 1 | 1,89 |  |
|  | Ανδρέας Μπεκρής |  | 3 | 1,93 |  |
|  | Κώστας Ντίνας |  | 2 | 1,87 |  |
|  | Δημήτρης Πανταζής |  | 3 | 1,93 |  |
|  | Μιχάλης Σταματέλος |  | 1 | 1,81 |  |
|  | Βασίλης Στασινόπουλος |  | 5 | 1,98 |  |
|  | Καδίρ Χαλίλ |  | 5 | 2,05 |  |
|    **Προπονητής** |
|  | Νεοκλής Λεμονίδης |  | Coach |  |  |
| *Δεδομένα: Μάρτιος 2014* |

Τμήμα γυναικείας καλαθοσφαίρισης
--------------------------------

### Ιστορικό

Το γυναικείο τμήμα καλαθοσφαίρισης του Γ.Α.Σ. Κομοτηνή έχει διακριθεί πέντε φορές σε τοπικό επίπεδο. Συγκεκριμένα έχει κατακτήσει το Πρωτάθλημα της Ε.ΚΑ.Σ.Α.ΜΑ.Θ. κατά τις αγωνιστικές περιόδους 1980–81  ·  1986–87  ·  1989-90  ·  1990-91  ·  2010-11.

Κατά την αγωνιστική περίοδο 1992-93 η ομάδα αναδείχτηκε Πρωταθλήτρια της Β' Εθνικής Κατηγορίας, κατακτώντας το δικαίωμα ανόδου στην Α' Εθνική Κατηγορία. Σημαντική στιγμή στην πορεία του συλλόγου κατά τη δεκαετία αυτή είναι η συμμετοχή του κατά την αγωνιστική περίοδο 1996-97 στο ευρωπαϊκό Κύπελλο Λιλιάνα Ρονκέτι. Εισιτήριό της είχε αποτελέσει η παρουσία της ομάδας στον τελικό του Κύπελλου Ελλάδος Γυναικών της προηγούμενης χρονιάς, τον πρώτο που διοργανώθηκε ποτέ, στις 11 Μαΐου 1996 στην Πτολεμαΐδα, όπου έχασε το τρόπαιο από το Σπόρτιγκ Αθηνών με σκορ 98-56.

Η αλλαγή της χιλιετίας βρήκε το σύλλογο στην Α2 Εθνική Κατηγορία, όπου και κατέκτησε την 3η θέση κατά την περίοδο 1999-00. Η πορεία του τα επόμενα χρόνια ήταν φθίνουσα με αποτέλεσμα να καταταγεί προτελευταίος κατά την περίοδο 2002-03. Εξαιτίας της κατάργησης της Β' Εθνικής, και με τη δημιουργία δεύτερου ομίλου στην Α2 Εθνική, η Κομοτηνή δεν υποβιβάστηκε.

Κατά την αγωνιστική περίοδο 2003-04 ο σύλλογος ολοκλήρωσε τις αγωνιστικές του υποχρεώσεις στην 9η θέση του Ομίλου Βορρά σε σύνολο 12 ομάδων, αποφεύγοντας τον υποβιβασμό. Εντούτοις, την περίοδο 2004-05 επήλθε η αγωνιστική ανάκαμψη. Η Κομοτηνή κατέκτησε το Πρωτάθλημα του Ομίλου Βορρά κερδίζοντας, παράλληλα, την άνοδό της στην Α1 Εθνική Κατηγορία. Δεν κατάφερε, ωστόσο, να αποφύγει την επόμενη περίοδο τον υποβιβασμό στην Α2, εφόσον κατέλαβε τη 12η θέση της τελικής βαθμολογικής κατάταξης.

Την αγωνιστική περίοδο 2006-07, έχοντας επιστρέψει στην Α2 Εθνική, η Κομοτηνή ολοκλήρωσε τις αγωνιστικές τις υποχρεώσεις στην 4η θέση της βαθμολογίας. Την επόμενη χρονιά, 2007-08, κατέλαβε την 8η θέση της τελικής βαθμολογικής κατάταξης. Τελικά, κατά την αγωνιστική περίοδο 2008-09 η ομάδα ολοκλήρωσε τις αγωνιστικές της υποχρεώσεις δεύτερη στη βαθμολογική κατάταξη αποκτώντας το δικαίωμα ανόδου στην Α1 Εθνική. Εντούτοις, η διοίκηση του συλλόγου εξέφρασε την επιθυμία να παραμείνει ο σύλλογος στην Α2 Εθνική, παραχωρώντας τη θέση του σε κάποια άλλη ομάδα. Σε ό,τι αφορά το Κύπελλο Ελλάδος η Κομοτηνή αποκλείστηκε κατά την Α' Φάση γνωρίζοντας την ήττα από την Αρτέμιδα Βόλου με σκορ 84-73.

Κατά την επόμενη περίοδο, 2009-10, η ομάδα συμμετείχε στο Πρωτάθλημα με νεανικό σχήμα λόγω δυσχερειών και εν τέλει, τερματίζοντας 10η, ήταν μια από τις επτά ομάδες του βορείου ομίλου που υποβιβάστηκαν εξαιτίας αναδιάρθρωσης στις κατηγορίες. Στο πλαίσιο του θεσμού του Κυπέλλου η Κομοτηνή αποκλείστηκε στην Α' Φάση του θεσμού γνωρίζοντας την ήττα από τους Τιτάνες Δράμας με σκορ 70-44.

Την επόμενη χρονιά, 2010-11, η ομάδα της Κομοτηνής συμμετείχε στο πρωτάθλημα γυναικών της Ε.ΚΑ.Σ.Α.ΜΑ.Θ. κατακτώντας την κορυφή του τελικού βαθμολογικού πίνακα. Κατόπιν συμμετείχε στο Ειδικό Πρωτάθλημα Ανόδου στην Α2 Εθνική για το Βορρά, μέσω του οποίου εξασφάλισε μια θέση στα πανελλαδικά πρωταθλήματα της επόμενης χρονιάς.

Στο πλαίσιο της Α2 Εθνικής, την περίοδο 2011-12, ο σύλλογος κατετάγη 6ος στην τελική βαθμολογία εξασφαλίζοντας την παραμονή του χωρίς προβλήματα. Στο πλαίσιο της διοργάνωσης του Κυπέλλου Ελλάδος η ομάδα δήλωσε αδυναμία συμμετοχής στον πρώτο της αγώνα, με αποτέλεσμα αυτός να ματαιωθεί και να κατοχυρωθεί με σκορ 20-0 επί του ΠΑΟΚ Δυτικής Μακεδονίας. Η επόμενη χρονιά, 2012-13, υπήρξε ιδιόμορφη οργανωτικά καθώς διεξήχθη σε 3 ομίλους ως μεταβατικό στάδιο σε αναδιάρθρωση των κατηγοριών. Η Κομοτηνή έλαβε μέρος στο Πρωτάθλημα του 2ου Ομίλου Βορρά της Α2 Εθνικής Κατηγορίας, ολοκληρώνοντας τις αγωνιστικές του υποχρεώσεις στην 6η θέση του βαθμολογικού πίνακα. Η άνοδος του Ιπποκράτη Κω μέσω διαδικασίας μπαράζ στην Α1 Εθνική, είχε σαν αποτέλεσμα την επιστροφή της ομάδας στο Τοπικό Πρωτάθλημα. Σε ό,τι αφορά το Κύπελλο, στον πρώτο της αγώνα με την Ολύμπια Λάρισας δήλωσε, όπως και την προηγούμενη χρονιά, αδυναμία συμμετοχής, παραχωρώντας στην αντίπαλη ομάδα πρόκριση άνευ αγώνος.

### Αγωνιστική περίοδος 2013-2014

Κατά την αγωνιστική περίοδο 2013-14, ο Γ.Α.Σ. Κομοτηνή διαγωνίζεται στο Πρωτάθλημα Γυναικών της Ε.ΚΑ.Σ.Α.ΜΑ.Θ.

Έδρα του συλλόγου είναι το Δημοτικό Κλειστό Γυμναστήριο Κομοτηνής. Πρόεδρος του συλλόγου είναι ο Μάρκος Γραμμενίδης και έφορος του γυναικείου τμήματος η Μαρίνα Καραγκιουλμέζη. Καθήκοντα προπονητή διατηρεί ο Μανώλης Παπαδόπουλος.

Τμήμα κολύμβησης
----------------

Έδρα του τμήματος κολύμβησης του Γ.Α.Σ. Κομοτηνή είναι το Πανεπιστημιακό Κλειστό Κολυμβητήριο Κομοτηνής.

Παραπομπές
----------

1. ↑  «Ελπιδοφόρα παρουσία των μικρών κολυμβητών του ΓΑΣ Κομοτηνή» Αρχειοθετήθηκε 2016-03-04 στο Wayback Machine. άρθρο στην εφημερίδα «Ο Χρόνος», 28 Μαρτίου 2009.
2. ↑  «Δεν θα αγωνιστεί στην Α1 το γυναικείο τμήμα του ΓΑΣ» Αρχειοθετήθηκε 2021-02-26 στο Wayback Machine. άρθρο στην εφημερίδα «Ελεύθερο Βήμα», 25 Ιουνίου 2009.
3. 1 2 3  «Ένωση Καλαθοσφαιρικών Σωματείων Ανατολικής Μακεδονίας και Θράκης» Αρχειοθετήθηκε 2014-07-29 στο Wayback Machine. πληροφορίες στον επίσημο ιστότοπο της Ε.Ο.Κ.
4. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29  «Βαθμολογίες Πρωταθλημάτων» Αρχειοθετήθηκε 2014-01-12 στο Wayback Machine. πληροφορίες στον επίσημο ιστότοπο της Ε.Ο.Κ.
5. ↑  «Κύπελλο Ελλάδος 2008-09» Αρχειοθετήθηκε 2010-12-06 στο Wayback Machine. άρθρο στον ιστότοπο της εφημερίδας «Εθνοσπόρ»
6. ↑  «Ο απολογισμός μιας καταστροφικής χρονιάς» Αρχειοθετήθηκε 2010-12-21 στο Wayback Machine. άρθρο στον ιστότοπο Thrakisport.gr, 2 Ιουνίου 2010.
7. ↑  «Κύπελλο Ελλάδος 2009-10» Αρχειοθετήθηκε 2010-12-06 στο Wayback Machine. άρθρο στον ιστότοπο της εφημερίδας «Εθνοσπόρ»
8. ↑  «Θύμα έκπληξης έπεσε το Παγκράτι»[*νεκρός σύνδεσμος*], άρθρο στον ιστότοπο της εφημερίδας «Εξέδρα των Σπορ», 26 Σεπτεμβρίου 2009.
9. ↑  «Αποτελέσματα 2ου ομίλου Βορρά (26η αγ.)», άρθρο στον ιστότοπο InfoBasket.gr, 27 Απριλίου 2014.
10. ↑  «Προβάδισμα ανόδου για Κομοτηνή», άρθρο στον ιστότοπο InfoBasket.gr, 11 Μαΐου 2014.
11. ↑  «Στη Β' Εθνική ο Γ.Α.Σ. Κομοτηνή» Αρχειοθετήθηκε 2014-08-06 στο Wayback Machine. άρθρο στον ιστότοπο SuperBasket.gr, 1 Ιουλίου 2014.
12. ↑  «Νέος Πρόεδρος του ΓΑΣ Κομοτηνή» Αρχειοθετήθηκε 2016-03-06 στο Wayback Machine. άρθρο στον ιστότοπο ScoreNews.gr, 21 Ιουλίου 2014.
13. ↑  «Νέος προπονητής στο ΓΑΣ Κομοτηνή», άρθρο στον ιστότοπο ThrakiSport.gr, 28 Ιουνίου 2013.
14. ↑  «Πρωταθλητές Β' Εθνικής Κατηγορίας Γυναικών» Αρχειοθετήθηκε 2014-03-09 στο Wayback Machine. πληροφορίες στον επίσημο ιστότοπο της Ε.Ο.Κ.
15. ↑  ««Ronchetti Cup 1997: G.A.S. Komotini»». *Επίσημος ιστότοπος FIBA Europe*.
16. ↑  «Το Ευρωπαϊκό Ταξίδι των ομάδων της Θράκης»[*νεκρός σύνδεσμος*], άρθρο στον ιστότοπο της εφημερίδας «Θρακική Αγορά», 3 Οκτωβρίου 2002.
17. ↑  «Τελικοί Κυπέλλου Ελλάδος Γυναικών» Αρχειοθετήθηκε 2014-07-02 στο Wayback Machine. πληροφορίες στον επίσημο ιστότοπο της Ε.Ο.Κ.
18. ↑  «Πρωταθλητές Α2 Εθνικής Κατηγορίας Γυναικών» Αρχειοθετήθηκε 2014-03-08 στο Wayback Machine. πληροφορίες στον επίσημο ιστότοπο της Ε.Ο.Κ.
19. ↑  «Αποτελέσματα Α2 Βορρά: Σφράγισαν την άνοδο Άρης και Κομοτηνή», άρθρο στον ιστότοπο WePlayBall.gr, 16 Μαρτίου 2009.
20. ↑  «Στην Α1 η Αμαρυλλίδα, παραμένει στην Α2 η Κομοτηνή!»[*νεκρός σύνδεσμος*], άρθρο στον ιστότοπο WePlayBall.gr, 1 Ιουλίου 2009.
21. ↑  «Η Πορεία ως το Final Four» Αρχειοθετήθηκε 2011-08-23 στο Wayback Machine. άρθρο στον ιστότοπο WePlayBall.gr, 6 Φεβρουαρίου 2009.
22. ↑  «Αποτελέσματα Α2 Βορρά: Φινάλε χωρίς συγκινήσεις», άρθρο στον ιστότοπο WePlayBall.gr, 25 Απριλίου 2010.
23. ↑  «Έκαναν το τζάμπολ τους και οι Γυναίκες», άρθρο στον ιστότοπο Gazzetta.gr, 11 Οκτωβρίου 2009.
24. ↑  «Στην Α2 και η Κομοτηνή!», άρθρο στον ιστότοπο WePlayBall.gr, 22 Ιουνίου 2011.
25. ↑  «Προκρίση άνευ αγώνα για ΠΑΟΚ Δ.Μ.» Αρχειοθετήθηκε 2011-09-27 στο Wayback Machine. άρθρο στον ιστότοπο SuperBasket.gr, 15 Σεπτεμβρίου 2011.
26. ↑  «Αποτελέσματα Α2 Βορρά: Στα μπαράζ για την άνοδο Ηρακλής και ΠΑΣ!», άρθρο στον ιστότοπο WePlayBall.gr, 24 Φεβρουαρίου 2013.
27. ↑  «Βόρειος Όμιλος: Έπεσε η Κομοτηνή», άρθρο στον ιστότοπο OnSports.gr, 28 Απριλίου 2013.
28. ↑  «Αποχώρησε από το Κύπελλο η Κομοτηνή!», άρθρο στον ιστότοπο WePlayBall.gr, 14 Σεπτεμβρίου 2012.
29. ↑  «ΕΚΑΣΑΜΑΘ: Οι ημερομηνίες του πρωταθλήματος Γυναικών» Αρχειοθετήθηκε 2016-03-05 στο Wayback Machine. άρθρο στον ιστότοπο Kavala-sports.gr, 2 Οκτωβρίου 2013.
30. ↑  «Μεγάλη προσπάθεια στο κολυμβητικό τμήμα του ΓΑΣ Κομοτηνής»[*νεκρός σύνδεσμος*], άρθρο στον ιστότοπο Paratiritis-news.gr, 21 Σεπτεμβρίου 2011.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Γ.Α.Σ. Κομοτηνή, επίσημος ιστότοπος.
* Γ.Α.Σ. Κομοτηνή, παλαιότερο επίσημο ιστολόγιο του συλλόγου.
* G.A.S. Komotini, ο σύλλογος στην ιστοσελίδα της FIBA για το 1997. (Αγγλικά)

  


|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Γ' Εθνικής Κατηγορίας Καλαθοσφαίρισης Ανδρών 2022-2023 |
| --- |
|  |
| 1ος Όμιλος Βορρά | 
* Αγριά
* Αλμυρός
* Αμπελώνας
* Άμφισσα
* Ανόρθωσις Βόλου
* Αχέρων Καναλακίου
* Ιωάννινα (Σ.Κ.)
* Νίκαια 2012
* Παραμυθιά
* Σοφάδες
* Τιτάνες Παλαμά
* Τρίκαλα
 |  |
|  |
| 2ος Όμιλος Βορρά | 
* Άθλος Αλεξανδρείας
* Αρετσού Καλαμαριάς
* Εθνικός Κοζάνης
* Ιωνικός Ιωνίας
* Καστοριά
* Κούπα Κιλκίς
* Μελίκη
* Μ.Ε.Ν.Τ.
* Όλυμπος Ελευθερίου-Κορδελιού
* Π.Α.Ο.Κ. Μεσοποταμίας
* Πιερικός Αρχέλαος
 |
|  |
| 3ος Όμιλος Βορρά | 
* Απόλλων Καλαμαριάς
* Αρίων Ξάνθης
* Ασπίδα Ξάνθης
* Βασιλικά Θεσσαλονίκης
* Γαλάτιστα
* Διγενής Λακκώματος
* Δράμα
* Ελπίς Αμπελοκήπων
* Ευρώπη '87 Πευκοχωρίου
* Κολλέγιο Ανατόλια
* Κομοτηνή
* Ρούπελ Σιδηροκάστρου
 |
|  |
| 1ος Όμιλος Νότου | 
* Αγία Παρασκευή
* Γαλήνη Αχαΐας
* Γλαύκος Πατρών
* Δίων Κυπαρισσεύς
* Ερμιονίδα
* Καλαμάτα (Α.Ο.)
* Καλαμάτα (Σ.Κ.)
* Νήαρ Ηστ Καισαριανής
* Παλαίμων Κορίνθου
* Παναχαϊκή
* Πήγασος Θυρέας
* Σφήκα Αμαλιάδας
 |
|  |
| 2ος Όμιλος Νότου | 
* Αναγέννηση Αρκαλοχωρίου
* Άρης Νικαίας
* Διαγόρας Ρόδου
* Εργοτέλης Ηρακλείου
* Ηλιούπολη
* Κορωπί
* Κρόνος Αγίου Δημητρίου
* Μελίσσια
* Πεντέλη
* Πέρα
* Πορφύρας Φρεαττύδος
* Χαλάνδρι
 |
|  |
| 3ος Όμιλος Νότου | 
* Αιολικός Μυτιλήνης
* Αργοναύτης Τριγλίας
* Βροντάδος Χίου
* Δάφνη
* Ελευθερία Μοσχάτου
* Ένωση Αττάλου Καλύμνου
* Ίκαρος Καλλιθέας
* Μανδραϊκός
* Νίκη Αμαρουσίου
* Πικέρμι
* Ποσειδών Νέου Ψυχικού
* Φοίνιξ Πειραιώς
 |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Ομάδες A' Κατηγορίας Γυναικών Ε.ΚΑ.Σ.Α.ΜΑ.Θ. 2021-2022 |
| --- |
|  |
| 0 | 
* Αστέρας Καβάλας
* Εθνικός Αλεξανδρούπολης
* Κομοτηνή
* Λεύκιππος Ξάνθης
 |  |

 |